Κάρολος Πίος, αρχιδούκας της Αυστρίας

Ο Κάρολος Πίος (γερμ. Karl Pius, 4 Δεκεμβρίου 1909 - 24 Δεκεμβρίου 1953) του Οίκου των Αψβούργων-Λωρραίνης ήταν αρχιδούκας της Αυστρίας και πρίγκιπας της Τοσκάνης.

Βιογραφία
Ο Κάρολος Πίος Μαρία Αδελγόνδος Λεύκιος Λεοπόλδος Ιγνάτιος Ραφαήλ Μιχαήλ Σαλβαδόρ Κυριακός Άγγελος Βάρβαρος γεννήθηκε στη ΒιέννηHarding, Lost Waltz, p. 20 και ήταν το δέκατο παιδί και ο πέμπτος γιος του Λεοπόλδου Σαλβάτρ  της Αυστρίας και της Λευκής των Βουρβόνων-Ισπανίας, κόρης του Καρόλου, Δούκα της Μαδρίτης. Ανάδοχοί του ήταν ο πάπας Πίος Ι΄ και η Αδελγόνδη, κόρη του Μιχαήλ της Πορτογαλίας.

Μεγάλωσε στο Ανάκτορο Τοσκάνα της Βιέννης, αλλά το 1919 η Α΄ Δημοκρατία της Αυστρίας κατάσχεσε τις ιδιοκτησίες του Οίκου του. Η οικογένειά του μετακινήθηκε στη Βαρκελώνη και το 1929 έγινε Ισπανός πολίτης. Έπειτα, από το Λύκειο εγγράφτηκε στη Σχολή Βιομηχανικών Μηχανικών. Μετά το 1930 επέστρεψε στην Αυστρία και εισήλθε στην Χάιμβερ, συντηρητική στρατιωτική ένωση, που έκανε αψιμαχίες στους δρόμους σε κομμουνιστές. 

Οι "Σταυροφόροι"
Το 1931 απεβίωσε άγαμος ο αδελφός της Λευκής, Ιάκωβος, Δούκας της Μαδρίτης και διεκδικητής του ισπανικού θρόνου (κατά τους Καρλιστές), και το 1936 ο θείος της, Αλφόνσος Κάρολος, Δούκας του Σαν Χάιμε, άτεκνος. Ήταν ο τελευταίος άρρην απόγονος του Καρόλου Μαρία, Κόμη της Μολίνα και  διεκδικητή του Ισπανικού θρόνου, κατά τους Καρλιστές. Μία μερίδα τους, οι Σταυροφόροι (Cruzadistas) (από το όνομα του περιοδικού El Cruzado Español), πίστευαν ότι ο Αλφόνσος ΙΓ΄ της Ισπανίας είναι πολύ φιλελεύθερος για βασιλιάς, ο επόμενος κλάδος των Βουρβόνων-Δύο Σικελιών έπρεπε να εξαιρεθεί διότι αναγνώρισαν τον Αλφόνσο ΙΓ΄ και ο κλάδος των Βουρβόνων-Πάρμας είχε μέλη Γάλλους. 

Έτσι, θεώρησαν τους γιους της Λευκής διεκδικητές του Ισπανικού θρόνου: ο Ραϊνέριος είχε αποβιώσει το 1930, ο Λεοπόλδος είχε κάνει μοργανατικό γάμο, ο Αντώνιος δεν ενδιαφέρθηκε και ο Φραγκίσκος Ιωσήφ είχε επίσης κάνει μοργανατικό γάμο. Το 1931 απεβίωσε ο Αλφόνσος ΙΓ΄ και ιδρύθηκε η Β΄ Δημοκρατία (1931-39), που οδήγησε σε εμφύλιο (1936-39). Πάντως, η πλειοψηφία των Καρλιστών θεωρούσαν διάδοχο τον Ιαβέρη, Δούκα της Πάρμας.

Διεκδικητής κατά τους Καρλιστές
Το 1943 εξέδωσε μανιφέστο ισχυριζόμενος ότι ήταν ο νόμιμος διάδοχος. Και οι δύο μοργανατικά παντρεμένοι αδελφοί του το 1947 αποκήρυξαν το δικαίωμά τους υπέρ του Καρόλου Πίου γραπτά και ο Αντώνιος προφορικά. Θεωρήθηκε ως Κάρολος Η΄ και το κίνημα ονομάστηκε Καρλοκταβίσμο. Τον υποστήριξαν πολύ συντηρητικοί Καρλιστές και μερικοί αξιωματικοί του Εθνικού Κινήματος.

Ο Κάρολος Πίος μετέβη στη Βαρκελώνη και το διάστημα 1944-51 εξέδωσε 14 τίτλους ευγενείας. Απένειμε διακρίσεις του Τάγματος της Προβλεπομένης Νομιμότητος και της Παρθένου Μαρίας του Κρίνου της Ναβάρρας. Ίδρυσε το Τάγμα του Αγίου Καρόλου Μπορρομέο και απένειμε τη διάκριση αυτή στο Φρανθίσκο Φράνκο.

Οικογένεια
Νυμφεύτηκε το 1938 την Κρίστα Σάτσγκερ ντε Βαλβάνυος, κόρη του Γκέζα Σάτσερ ντε Μπαλβάνυος. Ο γάμος ήταν μοργανατικός. Είχε τέκνα:
 Αλεξάνδρα (γενν. 1941), παντρεύτηκε τον Χοσέ Μαρία Ριέρα Λέυβα.
 Ιμμακουλάτα (γενν. 1945), παντρεύτηκε τον Τζον Χάουαρντ Ντόμπκιν.

Το 1990 ο Όθων της Αυστρίας, διάδοχος της Αυστροουγγαρίας, απένειμε στις δύο κόρες του Καρόλου Πίου τον τίτλο κόμισσα των Αψβούργων.

Ο Κάρολος Πίος διαζεύχθηκε το 1950, μάλιστα ζήτησε να ακυρωθεί ο γάμος του.

Πρόγονοι

Αναφορά σε Πηγές

Βιβλιογραφία
 Las Heras y Borrero, Francisco de. Carlos de Habsburgo, un pretendiente desconocido: El otro candidato de Franco. Madrid: Dykinson, 2004.
"Archduke Carlos of Spain, Was 44". The New York Times (December 25, 1953): 17.
 Obituary of Christina Sandor

Κατηγορία:Οίκος των Αψβούργων-Λωρραίνης